CWT ขายล้างพอร์ตหุ้น “โซลาร์ฟาร์ม BSF3” รับเงิน 117 ลบ.
CWT เผยบริษัทย่อย “ชัยวัฒนา กรีน” ขายหุ้น “บลู โซลาร์ฟาร์ม 3” หมดพอร์ต 60% มูลค่า 117.15 ล้านบาท
CWT เผยบริษัทย่อย “ชัยวัฒนา กรีน” ขายหุ้น “บลู โซลาร์ฟาร์ม 3” หมดพอร์ต 60% มูลค่า 117.15 ล้านบาท
1 ก.พ. 2565

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT เปิดเผยว่า ที่ประชุมคณะกรรมการบริษัทมีมติอนุมัติการจำหน่ายหุ้นสามัญทั้งหมดที่ บริษัท ชัยวัฒนา กรีน จำกัด (CWTG) ในฐานะบริษัทย่อยถืออยู่ในบริษัท บลู โซลาร์ฟาร์ม 3 จำกัด (BSF3) ซึ่งประกอบธุรกิจผลิตและจำหน่ายไฟฟ้าจากพลังงานแสงอาทิตย์ เป็นจำนวน 720,000 หุ้น หรือคิดเป็น 60% ของทุนจดทะเบียน คิดเป็นจำนวนเงินรวมทั้งสิ้น 117,153,000 บาท คาดว่าจะทำรายการเสร็จภายในเดือนกุมภาพันธ์ 2565
ทั้งนี้ ภายหลังจากการทำรายการจะส่งผลให้ CWTG ไม่ได้ถือหุ้นในบริษัท BSF3 อีกต่อไป